Omkring seks-syv unge brugte både peberspray og baseballbat til at slås med, da de klokken lidt i seks gik amok på hinanden. Politiet kom til ved stoppestedet i Jerup, men ingen af de unge ville sige noget til ordensmagten. Senere kom en af de unge ned på politistationen i Skagen. Her meldte han et overfald med en jernstang begået af en af de andre unge mænd. Den anmeldte er 22 år og er nu sigtet for vold. Politiet erfarer, at det voldsomme slagsmål i toget var en fortsættelse af et mislykket knallerttyveri torsdag aften.

Referat:
En gruppe unge mænd i starten af 20'erne kom i et voldsomt slagsmål i toget fra Skagen til Frederikshavn tidligt fredag morgen.